เงินบาทอ่อนค่าตามยูโร
เงินบาทเปิดตลาดที่ 30.87/89 บาท/ดอลลาร์ อ่อนค่าตามยูโร หวั่นวิตกมูดี้ส์หั่นเครดิตพันธบัตรสเปน
24 ก.ย. 2555

เงินบาทเปิดตลาดที่ 30.87/89 บาท/ดอลลาร์ อ่อนค่าตามยูโร หวั่นวิตกมูดี้ส์หั่นเครดิตพันธบัตรสเปนนักบริหารเงินจากธนาคารซีไอเอ็มบีไทย จำกัด (มหาชน) กล่าวถึงการเคลื่อนไหวค่าเงินบาทในวันนี้ (24 ก.ย.) ว่า เปิดตลาดที่ระดับ 30.87/89 บาท/ดอลลาร์ อ่อนค่าลงจากช่วงเย็นวันศุกร์ที่ปิดตลาดที่ระดับ 30.80/82 บาท/ดอลลาร์"แนวโน้มเงินบาทวันนี้มีทิศทางที่อ่อนค่า หลังจากที่เงินยูโรได้ปรับตัวอ่อนค่าลงจากเมื่อเย็นวันศุกร์เช่นกัน โดยช่วงนี้นักลงทุนกังวลว่ามูดี้ส์ อินเวสเตอร์ เซอร์วิส จะปรับลดอันดับความน่าเชื่อถือของพันธบัตรสเปนลงสู่ระดับขยะหรือไม่"ขณะเดียวกันนักลงทุนยังติดตามต่อว่ากองทุนกลไกรักษาเสถียรภาพยุโรป(ESM) จะมีการเพิ่มเติมงบประมาณเข้าไปอีกหรือไม่
ส่วนความเคลื่อนไหวของค่าเงินสกุลหลักต่างประเทศช่วงเปิดตลาดเช้านี้ เงินเยนอยู่ที่ระดับ 78.03/09 เยน/ดอลลาร์ ส่วนเงินยูโรอยู่ที่ระดับ 1.2943/2944 ดอลลาร์/ยูโร ขณะที่กรอบการเคลื่อนไหวค่าเงินบาทในวันนี้ คาดอยู่ที่30.80-30.90 บาท/ดอลลาร์